อยากจะสอบถามว่าตอนแรกคิดว่าร้อนในเลยเอายามาป้ายในปากแต่มันก็ไม่หายอยู่ดีๆรู้สึกปวดที่กร้ามมากด้านซ้ายเวลาเคี้ยวอาหารจะเจ็บมากและกลืนน้ำลายก็เจ็บคอมากบางครั้งถึงกลับปวดหัวจี๊ดขึ้นมาเลยค่ะจนตอนนี้รู้สึกว่าแก้มข้างซ้ายจะบวมออกมาหน่อยแล้วค่ะ
สวัสดีค่ะ อาการปวดบวมที่กรามอาจมีสาเหตุจาก-ข้อต่อขากกรรไกรอักเสบ อาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ-ต่อมน้ำลายบริเวณกกหูอักเสบ-เกิดตามหลังอุบัติเหตุเช่นการกระแทกแรงๆบริเวณดังกล่าวอาจพบแพทย์ทั่วไปเพื่อประเมินอาการเบื้องก่อน หากเป็นภาวะข้อต่อขากรรไกรอักเสบจริง อาจจะต้องพบแพทย์หู คอ จมูกค่ะแนะนำควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้